google/wiki40b huggingface dataset:
Al-Walīd I

Al-Walīd ibn ʿAbd al-Malik (arabisk: الوليد بن عبد الملك; født 668, død 23. februar 715 e.Kr. i Damaskus) var den sjette kalifen av umayyadekalifatet fra 705 til 715. Som sin far ʿAbd al-Malik var han en effektiv hersker som utviklet et velferdssystem med sykehus og institusjoner for utdannelse og kultur. Han sørget også for at riket hadde et effektivt militærvesen, og det var i hans regjeringstid at muslimene erobret det vestlige Nord-Afrika fra Det bysantinske riket og først invaderte Den iberiske halvøy, og slik utvidet det tidlige kalifatet til dets største utstrekning.

Bakgrunn

l-Walīd var sønn av Abd al-Malik ibn Marwan og hans hustru, som kom fra den sentralarabiske region Najd.

Kalifat

Al-Walid ibn Abd al-Malik tiltrådte den 8. oktober 705 kalifatet som etterfølger av sin far, Abd al-Malik (685–705). I hans regjering ble umayyadenes grep om makten ytterligere befestet, delvis på grunn av at kalifen kunne fortsette å støtte seg på farens erfarne og dyktige stattholdere, som for eksempel Hadjdjadj ibn Jusuf.
Under al-Walid nådde kalifatet sin største geografiske uttstrekning. I vest strakk det seg helt til Maghreb og under Tariq ibn Ziyad ble erobringen av Det vestgotiske rike innledet i 711. I øst klarte han å underkaste seg Sindh og Indus-dalen ved Muhammad ibn al-Qasim (711) og dessuten Transoxania ved Qutaiba ibn Muslim (fra 712). Man klarte å sikre seg i Kaukasusområdene mot khasarenes angrep (711–713), og oppnådde også militære fremganger mot Det bysantinske rike. Al-Walid forberedte dessuten et felttog mot selve Konstantinopel, men det kunne ikke settes i gang før under hans etterfølger Sulaymān ibn ʿAbd al-Malik (715–717).
For pilegrimer og reisende sørget han for å anlegge av en rekke veier, fremfor alt mot Mekka, med brønner, herberger og hospitser. Under han ble Umayyademoskeen i Damaskus bygd; dette var islams største sakralbygg (707–715). Han lot også utvide Profetmoskeen i Medina (707). Antagelig var det i hans regjeringstid at al-Aqsa-moskeen i Jerusalem ble ferdig, en gang mellom  706 og 717.
Denne omfattende byggevirksomheten innebar imidlertid store belastninger på befolkningendar. Bare byggingen av Umayyademoskeen i Damaskus skal ha kostet 5,6 millioner golddirham.
Al-Walid døde den 23. februar 715.
Salviigränd

Salviigränd er en gate i Gamla Stan i Stockholm. Det er den første sidegaten på Västerlånggatan regnet fra Mynttorget. Den går til Myntgatan og har fått sitt navn fra friherre, riksråd og diplomat Johan Adler Salvius som i 1654 donerte et alterskap til Storkyrkan.
I det tidligere Hotell Östergötland i nr 1; den eneste av kvartalets bygninger som ikke er del av Riksdagens administrasjon, finnes i andre etasje blant annet de såkalte Masreliezrummen fra 1795.
Klango

Historikk

På 50- og 1960-tallet var det et frodig sang- og musikkliv innen den norske pinsebevegelsen.
Den aller første innspillingen på Klango, med katalog nummer F1, var med Kjell Andreassen og Odd Bergum som spilte inn fire av sine sanger til eget akkompagnement på gitar og trekkspill. Opptaket fant sted på scenen i Filadelfia Oslo. 
Ragnar Sjølie, Karsten Ekorness, Daniel Strøm og Kjell Hansen var sentrale personer de første årene. Senere overtok Egil Fossum og Finn Pedersen stafettpinnen.
IBRA Radios utstyr ble brukt til de første grammofoninnspillingene. Senere ble det større produksjoner med Filadelfiakoret og Ibra-orkesteret. Men mest mindre produksjoner med solosang, duetter, korsang, kvartetter og strengemusikkgrupper. 
Flere av innspillingene ble salgssuksesser. Kjell og Odds innspillinger fra 1959 til 1964 solgte over 250 000 plater. Klango har tilsammen produsert og utgitt omtrent 440 innspillinger, fordelt på singelplater, EP-plater, LP-plater, musikkassetter og CD-plater.  Omtrent 200 av produksjonene var EP-plater. 
I forbindelse med 100-årsjubileet til pinsebevegelsen i Norge, Pinse for alle, i 2007, ble det utgitt en CD-boks fem CD-plater og 125 av mest kjente innspillingene. Opptakene var fra årene 1959 til 1991.
The Darkness

The Darkness er en engelsk rockegruppe som ble dannet i Lowestoft i Suffolk i 2000. Bandet var opprinnelig bestående av vokalist, gitarist og pianist Justin Hawkins, hans gitarist og korist-bror Dan Hawkins, bassist Frankie Poullain og trommisen Ed Graham.
Sammen publiserte de albumet Permission to Land i juli 2003 før Frankie Poullain ble byttet ut med Richie Edwards. De ga de ut sitt andre og siste album, One Way Ticket to Hell... and Back, i 2005 og ble oppløst i 2006. Bandet har i senere år igjen kommet sammen og blant annet turnert som support for Lady GaGa.
Bandet kom i 2015 ut med albumet The last of our Kind.
WISE J1049-5319

WISE J1049-5319 (fullt navn WISE J104915.57-531906) er et binærsystem av to brune dverger som ligger 6,5 lysår unna jorden. Med det er det det tredje nærmeste stjernesystemet til jorden, det nærmeste som er oppdaget siden 1916, da Barnards stjerne ble oppdaget.
Systemet ble oppdaget av Kevin Luhman på bilder tatt av Wide-field Infrared Survey Explorer (WISE), og oppdagelsen ble kunngjort i 2013.
Taravai

Taravai er den nest største av Gambierøyene i Fransk Polynesia. Den ligger sørvest av Mangareva. Folketellingen i 2012 viste et innbyggertall på ni.
Picpuspatrene drev misjon på Gambierøyene og satte i gang kirkebygging der. Kirken Saint-Gabriel de Taravai ble fullført i 1868.
Biblioteksøk

Biblioteksøk er søketjenesten til Universitetsbiblioteket i Oslo. Søketjenesten ble lansert 26. juni 2014, og erstattet BIBSYS Ask. Biblioteksøk samler søk etter bøker, artikler og andre ressurser (trykte som digitale) i én felles søkeboks.
Barberskum

Historie

En tidlig form for barberskum er dokumentert i Sumer rundt år 3000 f.Kr.. Dette stoffet kombinert alkalier fra trevirke og animalsk fett og ble påført skjegget som en forberedelse til barbering. Fram til begynnelsen av det 20. århundre ble stykker med hardt barbersåpe ble anvendt. Senere ble tuber som inneholdt oljer og mild såpe solgt. Nyere kremer som ble introdusert i 1940-årene produsert verken skum eller trengte børster for å påføres, ofte referert til som børsteløse kremer. Såper brukes ved å fukte en barberkost, som er laget av enten villsvinhår eller grevlinghår, og ved å virvle børsten på såpestykket og deretter ssmøre det ut i ansiktet med børsten. Børsteløse kremer produserer ikke et skum, og dermed fjernes evnen til å beskytte huden mot kutt. Tradisjonelle såper er fortsatt tilgjengelig i dag fra slike produsentene som The Art of Shaving, Crabtree og Evelyn og Geo. F. Trumper.
Den første sprayboksen med trykksatt barberskum ble introdusert av Carter-Wallace i 1949. I det påfølgende tiåret ble denne formen markedsledene i USA og utgjorde to tredjedeler av det amerikanske markedet for barberings preparater. Gassen i barberskum beholdere inneholdt opprinnelig klorfluorkarboner (KFK), men dette stoffet ble etter hvert i økende grad antatt å være skadelig for jordens ozonlag. Dette førte til restriksjoner og eller reduksjoner i bruken av KFK som drivgass. 
All bruk av KFK ble forbud i slutten av 1970 og utover. Gassformig hydrokarbon i drivgassen slik som blandinger av pentan, propan, butan og isobutan kunne brukes istedenfor KFK. På grunn av den store andelen av vann i trykksatt barberskum var risikoen fra normalt brennbare hydrokarboner redusert. Logikken bak en barberskum på sprayboksen er dette: ved å ha barberskum på sprayboks i stedet for krem eller såpe kan personen som barberer seg spare tid ved ikke å måtte smøre seg med krem eller såpe for å bygge opp skum. Selv om dette er sant, er det hevdet at denne metoden fjerner mye av den opprinnelige hensikten bak kremen og eller såpen i prosessen. Barberskum på sprayboks eneste formål er å smøre ansiktet slik at knivbladene kan kutte hårene effektivt.
I 1970 ble barbering gel på sprayboks utviklet. I 1993 patenterte The Procter & Gamble Company en etter-skummende gel blanding som omdanner gelen til et skum etter påføring på huden, som kombinerer egenskapene av både skum og geleer.
Nubosoplatus

Utseende

En middelsstor, avlang, gul og svart trebukk. Antennene er mørke, nokså kraftige og omtrent så lange som kroppen. Hode og pronotum er gule med svart midtstripe, pronotum rundet. Dekkvingene er jevnbrede, gule, kan ha to svarte tverrbånd. Beina er kraftige med tykke (ikke klubbeformede) lår.

Utbredelse

Arten er kjent fra Costa Rica og Panama.
Godvik

Godvik er et bolig- og næringsområde i den vestlige delen av Laksevåg bydel i Bergen, omgitt av Alvøen i sør, Raunefjorden og Sotra i vest, Byfjorden i nord og Olsvik i øst. Hovedveiene gjennom området er Sotraveien og Godviksvingene.
Her finnes også Godvik skole. Det første skolehus ble bygget i 1893 og skolen fikk et nytt bygg i 1900. I perioden 1964 til 1976 ble skolen drevet av staten for barn med psykiske vansker. Nå er den er alternativ grunnskole for elever med samhandlingsproblemer.
Godvik omfattes av grunnkretsene Drotningsvik og Leirvik i Bergen kommune, som hadde 4 946 innbyggere 1. januar 2012, og et areal på 3,67 km², hvorav 0,04 km² er ferskvann.

Badevann

I Godvik finnes det to godt egnede badevann, henholdsvis Kiplevannet og Stølavannet. Vannene er meget godt egnet til sommerbading hvor det også er svaberg hvor man kan spise og sole seg.
Eliteserien i sjakk

Eliteserien i sjakk er det øverste nivået i norsk seriesjakk. Eliteserien består av 10 lag med 6 spillere på hvert lag. Det spilles 9 runder fordelt på 3 helger med 3 runder under hver av helgene. Normalt er det en spillehelg før jul og to etter jul. De to dårligste lagene rykker ned til sine respektive 1. divisjoner, mens de to vinnerne av kvallikkampen mellom de 4 1. divisjonsvinnerne rykker opp til Eliteserien.

Regelbrudd og utvidelse av Eliteserien 2014/15

Etter at serien var ferdigspilt ble det oppdaget at Vålerenga og Black Knights hadde benyttet seg av spillere som ikke var spilleberettiget. Dette ble av spesiell betydning da Vålerengas seier mot SK 96 ble endret til tap. For det første gjorde dette at Vålerenga mistet to lagpoeng og ble forbigått av Asker som dermed havnet på andreplass. Videre førte endringen til at SK 96 fikk to ekstra lagpoeng og dermed unngikk nedrykk på bekostning av SOSS.
Det at SOSS skulle rykke ned på grunn av et annet lags regelbrudd ble av mange ansett som urimelig. På kongressen i 2014 ble det fremmet og vedtatt et forslag om at serien skulle utvides til 11 lag slik at SOSS skulle beholde plassen. Det ble senere bestemt å utvide til 12 lag for 2014/15 sesongen slik at det var et partall med lag. Den 12. plassen ble tildelt etter en match mellom de tapende opprykksfinalistene Nordstrand og Hell. Nordstrand vant 3,5 - 2,5.

Kvalifiseringen til Eliteserien 2014/15

De 4 1. divisjonsvinnerne fra Seriesjakken 2013/14 spilte våren 2014 kvalifisering til Eliteserien 2014/15.
Resultater:
Stavanger - Nordstrand 3,5-2,5
Tromsø - Hell 5-1
Stavanger og Tromsø er kvalifisert for spill i eliteserien 2014/2015.
Cotton Club

Cotton Club var en amerikansk jazzklubb i Harlem, 142de gate/Lenox Aveny. Den opprinnelige Club De Lux ble åpnet 1920 av bokseren Jack Johnson, og solgt til Owney Madden i 1923. Den fikk da navnet Cotton Club, et interiør inspirert av bomulls-plantasjer, samt kelnere og dansere av afrikansk opphav. Kun hvite gjester fikk inngang til «jungel-revy»ene. Kjente orkestre her var Fletcher Henderson (åpningen), Duke Ellington (1927–31) og Cab Calloway (1931–34) og Jimmie Lunceford (1934–36). Ukentlig kringkasting over USA gjorde klubben meget kjent. Etter raseopptøyer i bydelen (1936), opererte klubben på Broadway (48de gate), inntil den ble nedlagt 1940. Klubben ble gjenåpnet i 1978. En rekke verdenskjente jazz-artister fikk sine første hits på Cotton Club, f.eks. Ethel Waters med Stormy weather (1933). Ellers nevnes Lena Horne og Adelaide Hall. Klubblivet er dramatisert i filmen Cotton Club av Francis Ford Coppola (1984). En rekke jazzklubber verden over har antatt navnet Cotton Club.
Yitzhak Arad

Ungdomstid: I Europa, annen verdenskrig

Den tyske invasjonsstyrkene inntok Arads fødeby Święciany (litauisk: Švenčionys) i juli 1941. Arad var bare 15 år da han sluttet seg til undergrunnsbevegelsen i Vilnoghettoen. I februar 1943 rømte han fra ghettoen og resten av krigen kjempet han som sovjetisk partisan i skogene i Hviterussland. 
Den sovjetiske partisangruppen han tilskuttet seg var Markovbrigaden, en primært ikkejøisk enhet, og der var det også antijødiske medkjempende. Med unntak av en infiltrasjon av Vilnoghettoen i april 1943 for et møte av undergrunnslederen Abba Kovner, kjempet han i den sovjetiske enheten frem til krigens slutt. Han tok del i minering av jernbane og tog, og i bakholdsangrep i skogene rundt innsjøen Narotsj i Hviterussland. «Det var den sovjetiske partisanbevegelses offisielle holdning at det ikke skulle være rom for jødiske enheter» som handlet selvstendig, sa Arad senere.
Han mistet foreldrene og resten av familien i holocaust.

Til Palestinamandatat / Israel

Etter den tyske kapitulasjonen flyktet han til og tok seg ulovlig inn i Palestina der han sluttet seg undergrunnsstyrkene Palmah (en del av Haganah). Senere tjenestegjorde han i Israels forsvar og oppnådde graden brigader før han gikk av. Arad tok doktorgraden i historie ved Universitetet i Tel Aviv og arbeidet der som lærer i jødisk historie.

Etterforskning i Litauen

I 2008 kom det frem at den litauiske påtalemyndigheten ville avhøre av Arad og Fania Brantsovsky (begge over 80 år gamle og Holocaust-overlevende) om overgrep de angivelig skulle ha begått da de var partisaner under krigen. The Economist beskrev dette som i beste fall påfallende, og i verste fall et utslag av historieomskrivning og forsøk på å gi nazistenes jødiske ofre skylden for at ikke-jødiske litauere ble massakrert av sovjetiske styrker etter 1944. 
Arad hadde 16 år gammel rømt fra ghettoen i Vilna (Vilnius) og deltok sammen med andre partisaner i 1944 angrep på landsbyen Girdenai der innbyggerne var væpnet av okkupasjonsmakten. Arad uttalte at den eneste måten å overleve på var å slutte seg til den Sovjet-kontrollerte motstandsbevegelsen. Arad mener at etterforskningen er gjengjeldelse for sakkyndig vitnemål i sak i USA mot litauer mistenkt for samarbeid med nazistene. Den britiske historikeren Martin Gilbert kalte etterforskningen sjokkerende og pervers.
Philistina zebuanus

Utseende

En middelsstor (16-17 millimeter), langbeint, brunsvart gullbasse, kroppen er kledt med avlange, gulbrune skjell, ofte med noe metallisk glans. Hannens panne er firkantet forlenget, uten horn.

Utbredelse

Arten lever på Filippinene (Mindanao, Cebu).
Sag (musikkinstrument)

En sag er et musikkinstrument som i praksis både er og ser ut som en sag. Den spilles vanligvis ved hjelp av en bue, men også en myk filtklubb, hammer eller treskje kan brukes for å lage lyd. Sagen plaseres med håndtaket fastklemt mellom beina og med den andre enden i hånden, og med tennene mot kroppen. Denne oppstillingsmåten utøves vanligvis sittende men kan også utføres stående. Bestemte spillemenn spiller med håndtaket under haken, som en fiolin. Bladet bøyes i en S-kurve og buen spiller på den ytre slette siden. Ved å føre buen i midten av S-kurven der bladet er flatest kan sagens bøyning bestemme hvor lange eller korte vibrasjoner som skal spilles. Jo større flat overflate desto mer vibrasjon. For å endre tonehøyden bøyes sagens S-kurve oppoveer för å lage en høyere tonehøyde og nedover for en lavere. Ved hjelp av å riste det ene beinet kan spilleren få fram en vibrato på sagen for å lage en lengre skiftet tone. Lyden fra en musikalisk sag kan beskrives som en svingende eterisk tone som bygger på friksjon.

Sager som anvendes som instrument

Vanligvis anvendes en vanlig svans med en lengde på rundt 80 cm som instrument, men det finnes også spesiallagde musikalske sager. For eksempel finnes det sager uten tenner eller av tynnere metall for å øke fleksibiliteten og dermed bli mer lettspilt. Blant annet finnes Sandvik Stradivarius som er en spesialprodusert sag för musikalsk bruk. Den musikalske sagen tilører musikkinstrumentgruppen idiofoner.
På begynnelsen av 1920-tallet var den musikalske sagen svært populær og ble oppdaget i Europa og i USA ved omtrent samme tidspunkt. Sagen er et svakt instrument og høres derfor ikke så godt i større orkestre, derfor kan den bare anvendes ved lav instrumentasjon eller solo.

Musikksagfestival

Den 13-14 august 2011 gikk den 34. årlige internasjonale Musical Saw Festival av stabelen i Santa Cruz, California.

Kuriosa

I filmen Pippi rømmer med spiller dørselgeren Konrad (Hans Alfredson) på sag.
På Lillebjørn Nilsens innspilling av sangen "Regnet Er En Venn" spiller Willy Kraus sag med fiolinbue.
The Three Sounds

The Three Sounds (også kjent som The 3 Sounds) var en amerikansk jazztrio som ble dannet i 1956 og oppløst i 1973. Trioen spilte og spilte inn med blant andre Lester Young, Lou Donaldson, Nat Adderley, Johnny Griffin, Anita O'Day, Bucky Pizzarelli Stanley Turrentine og Sonny Stitt.
Bandet ble dannet i Benton Harbor i Michigan som The Four Sounds. Den originale musikersammensetninga besto av Gene Harris på piano, Andrew Simpkins på kontrabass og Bill Dowdy på trommer, sammen med saksofonisten Lonnie «The Sound» Walker, som sluttet året etter. Gruppa flyttet til Washington, D.C. og deretter New York, hvor de, som The Three Sounds, spilte de inn en plate for Riverside Records, før de signerte en eksklusiv kontrakt med Blue Note.
Mellom 1958 og 1962 ga gruppa ut ni LP-plater for Blue Note. De turnerte nasjonalt i denne perioden, og fikk mange tilhengere i jazzklubber over hele landet. Senere ble The Three Sounds' innspillinger også utgitt av Limelight og Verve Records.
Sangen «Put on Train», fra 1970-tallets Live at It Club ble brukt som den fremtredende samplen i bakgrunnen på hiphop-gruppa Beastie Boys' sang «What Comes Around» på deres album fra 1989, Pauls Boutique.
Red Ribbon Bakeshop

Bakgrunn

I 1979 etablerte Amalia Hizon Mercado og hennes ektemann, Renato Mercado, Red Ribbon som et lite kakeutsalgssted på Timog Avenue i Quezon City.  I 1984 åpnet de sin første oversjøiske forretning i West Covina  i California i USA. Selskapet begynte med franchising i 1999. 
Det var (pr 2007) mer enn 200 filialer rundt om på Filippinene, 32 i California; to i Las Vegas; to i New Jersey (Jersey City og Bergenfield); én i Metropolitan Phoenix; en i New York City; én i Virginia Beach i Virginia og en i Houston i Texas.
I 2005 ble Red Ribbon kjøpt av Jollibee Foods Corporation (JFC), et konglomerat av fast-food-kjeder på Filippinene.Red Ribbon Bakeshop, Inc. is managed through JFC's holding company, RRB Holdings.
Mobile Europe

Mobile Europe er et britisk magasin med fokus på mobil- og innholdsindustrien, og det største magasinet i Europa målt etter opplag for dette segmentet. Mobile Europe har nyheter, intervjuer, studier og dybdeartikler.
Aleia Hobbs

Før 2015

Hobbs leverte tidlig gode resultater i sprint, og løp bl.a. 100 meter utendørs på 11,75 i 2011 og 60 meter innendørs på 6,96 i 2012. I det nasjonale utviklingsprogrammet for ungdomsutøvere i USA, Junior Olympic National Championships, fikk hun sølv på 100 og 200 meter i 2010, bronse på 100 meter i 2011, sølv på 4 x 100 meter i 2012, sølv på 100 meter i 2013, og i 2014 fikk hun gull på 100 meter og 4 x 100 meter stafett. Hun vant 100 og 200 meter i klassen intermediate girls i USA-mesterskapet i friidrett for ungdom i 2012.

2015

Hun begynte å studere på Louisiana State University (LSU) i 2015. I NCAA-mesterskapet utendørs løp hun 100 meter på 11,13 i semifinalen, og kom på sjetteplass i finalen. Hun kom på andreplass på 100 meter i USA-mesterskapet i friidrett for junior 2015, bak Teahna Daniels. Hun ble tatt ut til å delta i Panamerikansk juniormesterskap i friidrett 2015 i Edmonton, der hun fikk sølv på 100 meter, bak Khalifa St. Fort, og hun deltok på USAs stafettlag som vant 4 x 100 meter stafett.

2016

Hun konkurrerte lite i 2016, på grunn av en skade. I Southeastern Conference-mesterskapet ble hun slått ut i innledende runde innendørs (60 meter) og utendørs (100 meter), og hun ble slått ut i kvartfinalen i kvalifiseringen til NCAA-mesterskapet i friidrett (NCAA East Preliminary Round).

2017

I innendørssesongen 2017 vant hun 60 meter i Southeastern Conference-mesterskapet i friidrett, og hun vant 100 meter og 4 x 100 meter stafett under Southeastern Conference-mesterskapet utendørs i mai. I NCAA-mesterskapet utendørs kom hun på femteplass på 100 meter med tiden 11,12 sekunder 
Hun kom på sjuendeplass på 100 meter i USA-mesterskapet i friidrett 2017.

2018

Hobbs fikk sølv på 60 meter i Southeastern Conference-mesterskapet innendørs, og hun vant 60 meter under NCAA-mesterskapet innendørs. Utendørs vant hun 100 meter i NCAA-mesterskapet, og fikk også gull på 4 x 100 meter stafett. Pr juli 2018 var hun innehaver av fem av de åtte raskeste 100 meter-løpene i NCAAs historie. Hun vant også 100 meter under Southeastern Conference-mesterskapet i friidrett utendørs, med ny mesterskapsrekord på 10,92 sekunder, og fikk gull på 4 x 100 meter stafett. 
Den 22. juni 2018 vant hun sin første nasjonale tittel som senior, da hun vant 100 meter under USA-mesterskapet i friidrett 2018.
Per Joar Hansen

Spillerkarriere

Hansen vokste opp i den lille bygda Trofors i Nordland. Han spilte blant annet for klubbene Mosjøen og Steinkjer før han hadde et opphold i Rosenborg 1987–89. Han var med på å vinne serien og cupen i 1988.
Han spilte for flere klubber i lavere divisjoner i årene som fulgte, blant annet Umeå FC (Sverige), Idrettslaget Stjørdals-Blink, Idrettslaget Varden, Byåsen Toppfotball og Idrettslaget Fram. I 1995 spilte han hele sesongen for Strindheim Idrettslag, da laget hadde en gjestevisitt i toppserien.

Trenerkarriere

Fra slutten av 1990-årene begynte Hansen som trener, først i Rosenborg, deretter i den svenske toppklubben GIF Sundsvall høsten 2001, hvor han hadde stor suksess den første sesongen. Han sa opp etter 2003-sesongen, og kom tilbake til Rosenborg. Han var assistent for Ola By Rise i 2004-sesongen, der Rosenborg med et nødskrik tok seriegullet i siste serierunde. Hansen ble forfremmet til hovedtrener i klubben foran 2005-sesongen. Han trakk seg 7. august 2005 og ble erstattet av Per-Mathias Høgmo.
I desember 2005 ble Hansen ansatt som ny hovedtrener for Aalesund der han førte klubben opp til Tippeligaen på første forsøk sammen med assistenttrener Sturla Voll. Fra 2007 til 2008 var han igjen hovedtrener for GIF Sundsvall.
Høsten 2008, ble han ansatt som hovedtrener i Ranheim Fotball. Han oppnådde målsettingen om å rykke opp på første forsøk. Ranheim har derfor spilt Adeccoliga-fotball siden 2010-sesongen. 
Allerede da, i 2010, yppet de seg i toppen, lå lenge på direkte opprykk men endte på tredjeplass og spilte kvalifiseringskamp mot Hønefoss Ballklubb, som de tapte 2–1 etter ekstraomganger på AKA Arena.
Den 14. desember 2012 ble han ansatt som hovedtrener i til skuffelse fra fansen, som hengte opp bannere på lagets stadion med budskapet «inn med Perry — ut med ambisjonene». 21. juli 2014 fikk Hansen sparken i Rosenborg, begrunnet i svake prestasjoner og manglende utvikling.
Per Joar Hansen ble 28. februar 2017 ansatt som Lars Lagerbäcks assistent for Norge.
Norgesmesterskapet i fotball for jenter 19 år 2015

Norgesmesterskapet i fotball for jenter 19 år 2015 eller Telenor Cup er en norsk fotballturnering for jentelag med spillere under 19 år. I 2015 ble turneringen arrangert for 8. gang.